
DR.31.3.2005  

 
 

19

financial.  Itu memang menjadi satu perspektif yang begitu biasa di antara kaum lelaki dan 
perbandingan beliau wanita hari ini dan wanita dahulu.   

Memang wanita dahulu adalah lain, sekarang ada lain.  Wanita yang berdikari ini 
ialah kerana hari ini mereka tidak sanggup menerima apa sahaja yang berlaku dalam 
rumah tangganya seperti suami yang tidak setia ataupun suami yang tidak 
bertanggungjawab.  Adakah itu salah?  Adakah Yang Berhormat Kota Melaka ingin 
mengatakan bahawa wanita hari ini mesti sama dengan wanita dahulu seperti grand mother 
dia hanya mesti bersetia pilih satu sahaja walaupun dia didera, walaupun suaminya ada 
beberapa wanita di luar keluarganya ataupun tidak bertanggungjawab, tidak memberi 
nafkah kepada keluarga.  Adakah itu maksud Yang Berhormat Kota Melaka?  Terima kasih. 

 Tuan Wong Nai Chee:  Terima kasih Yang Berhormat yang telah pun memberikan 
pandangan itu yang mana pandangan itu bukanlah dalam ucapan saya kerana apa yang 
saya telah katakan faktor-faktor daripada perspektif golongan lelaki ialah salah faktor yang 
telah pun saya kemukakan semalam.  Pada hari ini golongan perempuan telah pun 
berdikari dari segi emosi, dari segi pendapatan mereka dan mereka tidak lagi seperti zaman 
dahulu di mana mereka terpaksa bergantung semata-mata untuk kehidupan kepada suami.  
Jadi itu adalah satu faktor tetapi saya tidak mengatakan bahawa itu bukan satu perubahan 
yang baik.   

Sebab itulah saya katakan saya tidak mahu menuju halakan ucapan saya ke arah 
equality of sex – keseimbangan jantina ataupun diskriminasi wanita.  Tetapi saya cuma 
ingin menujukan ucapan to bring me dengan izin ke arah program smart start yang ingin 
saya kemukakan sekarang. 

 Smart start ini memang ada kekurangan sedikit kerana saya rasa walaupun ia satu 
program yang baik di mana dapat mendidik anak-anak muda kita belia dan beliawanis 
bahawa apakah tanggungjawab suami dan tanggungjawab isteri, bagaimana dapat 
mengawal hal ehwal kewangan, bagaimana dapat mengasuh anak-anak tetapi ia 
diperkenalkan terlalu lewat dan ia bukanlah satu program yang wajib kepada semua bakal 
suami isteri.  Alangkah baiknya saya rasa jika kita dapat jadikan smart start ini sebagai satu 
program yang wajib kepada semua bakal suami isteri kerana akan dapat impak yang lebih 
baik dan dapat menurunkan kadar perceraian dalam negara kita.   

Satu hal lagi ialah program ini terlalu lewat kerana apabila ia diperkenalkan 
dengan buku-buku dan brosur-brosur yang berharga agak mahal iaitu RM40.  Ini saya 
pernah tanya.  Saya rasa ia terlalu lewat diperkenalkan kepada bakal suami-isteri kerana 
apabila pemuda dan pemudi ini, mereka telah membuat keputusan untuk mengahwini 
antara satu sama lain, apabila mereka tengok buku ini sudah terlalu lewat.  Saya rasa 
pendidikan awal haruslah diberikan kepada pemuda pemudi dalam negara kita dan jika 
boleh Tuan Yang di-Pertua saya cadangkan kurikulum diberikan dalam sekolah menengah.   

Kurikulum di mana kita akan mengasuh dalam sekolah menengah orang-orang 
muda kita sejak awal lagi, seawal yang mungkin supaya konsep-konsep kekeluargaan ini 
dapat dipupuk dalam sanubari setiap orang pemuda pemudi dalam negara kita, bukanlah 
sehingga mereka masuk ke dalam masyarakat barulah belajar.  Cara itu adalah agak lewat 
kerana kita harus beri tahu orang-orang muda kita bahawa percintaan itu hanyalah 
merupakan satu permulaan sahaja.  Apabila kita masuk ke dalam proses perkahwinan 
itulah satu proses hidup yang baru dan percintaan itu akan berterusan. 

 Timbalan Yang di-Pertua [Datuk Dr. Yusof bin Yacob]:  Yang Berhormat Pasir 
Mas bangun. 

 Tuan Wong Nai Chee:  Yang Berhormat silakan. 

 Tuan Haji Ismail bin Noh:  Terima kasih Tuan Yang di-Pertua dan terima kasih 
Yang Berhormat Kota Melaka.  Saya tertarik dengan apa yang dibincangkan oleh Yang 
Berhormat Kota Melaka tadi di mana untuk kebaikan dan kebajikan suami isteri berumah 
tangga selepas daripada mereka diijabkabulkan ataupun sesudah mereka dimaterikan 
sebagai suami isteri.   



19. financial. Itu memang menjadi satu perspektif yang begitu biasa di antara kaum lelaki dan perbandingan beliau wanita hari ini dan wanita dahulu. Memang wanita dahulu adalah lain, sekarang ada lain. Wanita yang berdikari ini ialah kerana hari ini mereka tidak sanggup menerima apa sahaja yang berlaku dalam rumah tangganya seperti suami yang tidak setia ataupun suami yang tidak bertanggungjawab. Adakah itu salah? Adakah Yang Berhormat Kota Melaka ingin mengatakan bahawa wanita hari ini mesti sama dengan wanita dahulu seperti grand mother dia hanya mesti bersetia pilih satu sahaja walaupun dia didera, walaupun suaminya ada beberapa wanita di luar keluarganya ataupun tidak bertanggungjawab, tidak memberi nafkah kepada keluarga. Adakah itu maksud Yang Berhormat Kota Melaka? Terima kasih. Tuan Wong Nai Chee: Terima kasih Yang Berhormat yang telah pun memberikan pandangan itu yang mana pandangan itu bukanlah dalam ucapan saya kerana apa yang saya telah katakan faktor-faktor daripada perspektif golongan lelaki ialah salah faktor yang telah pun saya kemukakan semalam. Pada hari ini golongan perempuan telah pun berdikari dari segi emosi, dari segi pendapatan mereka dan mereka tidak lagi seperti zaman dahulu di mana mereka terpaksa bergantung semata-mata untuk kehidupan kepada suami. Jadi itu adalah satu faktor tetapi saya tidak mengatakan bahawa itu bukan satu perubahan yang baik. Sebab itulah saya katakan saya tidak mahu menuju halakan ucapan saya ke arah equality of sex- keseimbangan jantina ataupun diskriminasi wanita. Tetapi saya cuma ingin menujukan ucapan to bring me dengan izin ke arah program smart start yang ingin saya kemukakan sekarang. Smart start ini memang ada kekurangan sedikit kerana saya rasa walaupun ia satu program yang baik di mana dapat mendidik anak-anak muda kita belia dan beliawanis bahawa apakah tanggungjawab suami dan tanggungjawab isteri, bagaimana dapat mengawal hal ehwal kewangan, bagaimana dapat mengasuh anak-anak tetapi ia diperkenalkan terlalu lewat dan ia bukanlah satu program yang wajib kepada semua bakal suami isteri. Alangkah baiknya saya rasa jika kita dapat jadikan smart start ini sebagai satu program yang wajib kepada semua bakal suami isteri kerana akan dapat impak yang lebih baik dan dapat menurunkan kadar perceraian dalam negara kita. Satu hal lagi ialah program ini terlalu lewat kerana apabila ia diperkenalkan dengan buku-buku dan brosur-brosur yang berharga agak mahal iaitu RM40. Ini saya pernah tanya. Saya rasa ia terlalu lewat diperkenalkan kepada bakal suami-isteri kerana apabila pemuda dan pemudi ini, mereka telah membuat keputusan untuk mengahwini antara satu sama lain, apabila mereka tengok buku ini sudah terlalu lewat. Saya rasa pendidikan awal haruslah diberikan kepada pemuda pemudi dalam negara kita dan jika boleh Tuan Yang di-Pertua saya cadangkan kurikulum diberikan dalam sekolah menengah. Kurikulum di mana kita akan mengasuh dalam sekolah menengah orang-orang muda kita sejak awal lagi, seawal yang mungkin supaya konsep-konsep kekeluargaan ini dapat dipupuk dalam sanubari setiap orang pemuda pemudi dalam negara kita, bukanlah sehingga mereka masuk ke dalam masyarakat barulah belajar. Cara itu adalah agak lewat kerana kita harus beri tahu orang-orang muda kita bahawa percintaan itu hanyalah merupakan satu permulaan sahaja. Apabila kita masuk ke dalam proses perkahwinan itulah satu proses hidup yang baru dan percintaan itu akan berterusan. Timbalan Yang di-Pertua [Datuk Dr. Yusof bin Yacob]: Yang Berhormat Pasir Mas bangun. Tuan Wong Nai Chee: Yang Berhormat silakan. Tuan Haji Ismail bin Noh: Terima kasih Tuan Yang di-Pertua dan terima kasih Yang Berhormat Kota Melaka. Saya tertarik dengan apa yang dibincangkan oleh Yang Berhormat Kota Melaka tadi di mana untuk kebaikan dan kebajikan suami isteri berumah tangga selepas daripada mereka diijabkabulkan ataupun sesudah mereka dimaterikan sebagai suami isteri.